Upis na prve godine diplomskih studijskih programa Građevinskog i arhitektonskog fakulteta Osijek
Upis na prve godine studijskih programa Građevinskog i arhitektonskog fakulteta Osijek obavlja se putem sustava e-Upisi (e-upisi.gfos.hr). Budući studenti će pristupne podatke za prijavu u spomenuti sustav dobiti na e-poštu (adresa registrirana u sustavu studij.hr Nacionalnog informacijskog sustava prijava na diplomske studije) dan nakon objave konačnih rang lista, u četvrtak, 1. listopada 2026. do 12:00 sati. 
Rang lista s dodijeljenim modulima za sveučilišni diplomski studij Građevinarstvo
Rang lista za stručni diplomski studij Građevinarstvo 
Napomena: Ako je u sustavu studij.hr prijavljena adresa koja više nije aktivna, treba ju promijeniti u sustavu ili poslati upit službi za tehnička pitanja vezana uz rad sustava e-upisi, na e-poštu kreso@gfos.hr. Ako je e-pošta aktivna, nije ju potrebno mijenjati.
Dokumenti potrebni za upis
Za postupak upisa putem sustava potrebno je učitati tri dokumenta (četiri za studente koji su prethodno studirali na drugom diplomskom studiju), koje je moguće unaprijed pripremiti.
Dokumentacija potrebna za upis:
· Potvrda o stečenom akademskom/stručnom nazivu ili diploma/svjedodžba o završenom sveučilišnom prijediplomskom studiju ili stručnom prijediplomskom (u PDF, DOCX ili JPG/JPEG obliku).
· Osobna iskaznica (u JPG/JPEG obliku) – treba priložiti obje strane osobne iskaznice.
· Fotografija za studentsku iskaznicu (u JPG/JPEG obliku) - osoba mora biti fotografirana sprijeda (en face), otkrivena čela, bez pokrivala za glavu (šešira, kape ili marame), i to tako da glava osobe od brade do tjemena mora zauzimati 60 % visine fotografije, a pozadina mora biti bijela.
· Ispisnica ili diploma/svjedodžba (u PDF, DOCX ili JPG/JPEG obliku) – obavezna za studente koji prethodno studirali na drugom studiju, prilaže se koristeći mogućnost “Upload ostalih dokumenata”.
Plaćanje troškova
Prijavom u sustav postat će dostupan dokument ponude s pripadajućom uplatnicom i podatcima za plaćanje troškova postupka.
· Trošak upisa: 40,00 EUR
· Trošak za projekte Studentskog zbora: 7,00 EUR
· Trošak izrade studentske iskaznice sa standardnim grafičkim dizajnom: 11,70 EUR
· Školarina: 
Sveučilišni diplomski studij Građevinarstvo:
Iznos školarine od 1.120,00 EUR plaćaju studenti koji ponovno upisuju prvu godinu (prethodno su studirali na drugom studiju, ali nisu ga završili), a u prethodnoj akademskoj godini nisu stekli između 55 i 60 ECTS bodova, kao i studenti koji su već stekli kvalifikaciju na drugoj razini visokog obrazovanja, odnosno završili diplomski studij u redovitom statusu u Republici Hrvatskoj.

Stručni diplomski studij Građevinarstvo:
Iznos školarine od 1.700,00 EUR.
Potvrdom prihvaćanja ponude nastaje obveza podmirenja svih troškova.
Načini plaćanja
Uplatu troškova (i školarine) moguće je izvršiti na jedan od sljedećih načina:
· Općom uplatnicom, bilo putem internet bankarstva ili fizičkim plaćanjem na za to predviđenim mjestima (pošta, banka, FINA i sl.).
· Kreditnom karticom kroz sustav e-Upisi – moguće je jednokratno plaćanje ili plaćanje na rate karticama odabranih banaka. Sustav će, nakon unosa prvih šest znamenaka kartice, automatski ponuditi mogućnost odabira broja rata ako je za tu karticu omogućeno obročno plaćanje.
Rok za dostavu dokumenata
Rok za dostavu dokumenata i podmirenja svih troškova je petak, 2. listopada 2026. do 13:00. Za sve koji ne dostave dokumente i ne potvrde prihvaćanje ponude, smatrat će se da su odustali od upisa i time gube pravo upisa.
Početak nastave
Nastava za 1. godinu diplomskih studija počinje u ponedjeljak, 5. listopada 2026., a raspored će biti vidljiv na platformi https://raspored.gfos.hr/
Kontakti
Ovisno o problemu koji imate, možete se javiti na ove e-mail adrese:
a. vmalovic@gfos.hr; emamic@gfos.hr; dvalincic@gfos.hr - za sva pitanja vezana uz upise na studij, studentska prava, dostava dokumenata, potvrde i dr.
b. kreso@gfos.hr - za tehnička pitanja vezana uz rad sustava e-Upisi
c. zeljka@gfos.hr - za pitanja vezana uz izradu studentskih iskaznica
d. kreso@gfos.hr; dkrizanec@gfos.hr - za pitanja vezana uz izradu AAI@EduHr korisničkog računa i studentske adrese e-pošte.
